Diari Oficial de la Generalitat Valenciana


Sumari del DOGV 9440, del 03-10-2022 (2022/8680)

RESOLUCIÓ de 22 de setembre de 2022, de la directora general de Cultura i Patrimoni de concessió de subvencions destinades a mancomunitats que presten serveis mancomunats d'arxiu a la Comunitat Valenciana.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9440

Data del DOGV
:   03-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8680


Data del document
:   22-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 22 de setembre de 2022, de la directora general de Cultura i Patrimoni de concessió de subvencions destinades a mancomunitats que presten serveis mancomunats d'arxiu a la Comunitat Valenciana. [2022/8680]  
Per la Resolució de 8 de juliol de 2022, de la directora general de Cultura i Patrimoni, es convoquen subvencions destinades a mancomunitats que presten serveis mancomunats d'arxivament a la Comunitat Valenciana.  
Consta acreditat que hi ha consignació pressupostària suficient en la línia S8222000, del programa 49.05.05.864.75, del capítol IV, dels pressupostos de la Generalitat per a l'any 2022, per a atendre les obligacions derivades de la present resolució.  
Finalitzat el termini de presentació de sol·licituds, acompanyades de la corresponent documentació, es va reunir la Comissió Avaluadora constituïda a aquest efecte, que ha valorat les sol·licituds d'acord amb els criteris establits en l'article 7 de l'Ordre 26/2017, de 29 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió d'aquestes subvencions (DOGV 8077, 5 de juliol), i ha elevat l'informe d'adjudicació a l'òrgan competent.  
Vista l'esmentada proposta, segons l'article 8 de l'esmentada ordre de bases reguladores i de conformitat amb el punt nové de la Resolució de 8 de juliol de 2022, per la qual es convoquen les subvencions, resolc:  
  
  
Primer  
Concedir a les entitats que s'esmenten a continuació per l'import del total pressupostat de 200.000 euros, a càrrec de l'aplicació pressupostària 38.78.04.892.95.7, línia S8222000, del pressupost de l'exercici 2022, les subvencions següents, per a finançar les despeses derivades de la contractació de personal arxiver que forme part dels serveis mancomunats d'arxivament de la Comunitat Valenciana:  
  
Mancomunitat Subvenció  
Mancomunitat de la Costera-Canal 15.097,40 -  
Mancomunitat Circuit Comarcal Marina Alta 15.826,28 -  
Mancomunitat de la Valldigna 17.651,13 -  
Mancomunitat de Municipis de la Vall d'Albaida 36.020,36 -  
Mancomunitat de la Ribera Alta 62.024,13 -  
Mancomunitat de Municipis de la Safor 37.292,92 -  
Mancomunitat de la Canal de Navarrés 16.087,78 -  
  
  
Segon  
La publicació d'aquesta resolució produirà els efectes de notificació, d'acord amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
  
a) El recurs potestatiu de reposició haurà d'interposar-se davant de la consellera d'Educació, Cultura i Esport, en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 22 de setembre de 2022.- La directora general de Cultura i Patrimoni (p. d. R 14.04.2021, DOGV núm. 9061): Carmen Amoraga Toledo.